આપણે ત્યાં આશ્રમ પધ્ધતિથી ચાલતી ગુરૂ-શિષ્ય પરંપરા એક યુગમાં અતિ ઉચ્ચ સ્થાને બિરાજતી હતી. કેટલાંક આશ્રમોમાં તો રાજાનો રથ અમુક હદથી વધારે અંદર ન લાવવાની સુચના પણ લખાતી હતી. આ સમૃદ્વિ સામે ગુરૂનો વિજય હતો. તેનું કારણ એ હતું કે ઉપર જે ગુણો વર્ણવ્યા છે એ બધાં આ ગુરૂઓ ધારણ કરતા હતા. એટલે જ ધર્મ એમની પડખે રહેતો. એમ થાય છે કે ગઈકાલે ગયેલી ગુરૂપૂર્ણિમાં નિમિત્તે જો કોઈ સાચી પ્રાર્થના કરવાની હોય તો તે એ જ હોઈ શકે કે આપણે સૌ આવી નિઃસ્વાર્થ ગુરૂ પરંપરા ને પૂનઃ પ્રગટતી જોઈએ.